Musikant soek vergoeding ná polisie hom skiet‘n Foto van hoe Chana se voertuig ná die skietery gelyk het. Die hip-hop-musikant, Khuli Chana, se agentskap het gesê die polisie moet vergoeding betaal nadat hulle hom geskiet en gewond het, en hy gevolglik ŉ konsert misgeloop het. “Chana het ŉ siviele saak teen die polisie aanhangig gemaak en as deel van die saak het sy prokureurs Vrydag ŉ brief aan Nathi Mthethwa, die minister van polisie, gestuur waarin hulle die besonderhede van die betrokke aand uitgelig het. Hulle het ook daarop gewys dat Chana inkomste verloor het weens die skietery en het vermeld hy is van voornemens om die geld via litigasie te verhaal,” het die agentskap namens hom gesê. Die polisie het op 28 Oktober op die musikant se voertuig geskiet nadat hy glo nie stilgehou het by ŉ padblokkade naby ŉ vulstasie op die N1-snelweg naby Midrand nie. Chana is in sy hand en rug getref. Die polisie was glo op soek na ŉ groep mans wat ŉ sakeman van Bedfordview ontvoer het. Losprysgeld vir die sakeman moes by die vulstasie afgehaal word. ŉ Polisiebeampte is intussen in hegtenis geneem en word van ontvoering aangekla. Lees ook: Chana-ondersoek duur voort Ontvoeringsdrama: Musikant ook aangekla Polisieman vas oor ontvoering Musikant wou glo polisiemanne omry Musikant-skietery: Beamptes vas; “ontvoerde” sakeman opgespoor Polisie skiet op musikant